Document ID: 31998R0602

Padomes Regula (EK) Nr. 602/98
(1998. gada 9. marts),
ar ko paplašina piemērošanas jomu Regulai (EK) Nr. 3281/94 un Nr. 1256/96 attiecībā uz Kopienas vispārīgajām tarifa preferenču sistēmām par labu vismazāk attīstītajām valstīm
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 113. pantu,
ņemot vērā Komisijas priekšlikumu,
tā kā 3. pants Padomes 1994. gada 19. decembra Regulā (EK) Nr. 3281/94, ar ko piemēro četru gadu (1995.-1998. gads) vispārīgo tarifa preferenču sistēmu attiecībā uz dažiem rūpniecības ražojumiem, kuru izcelsme ir jaunattīstības valstīs [1], nosaka labvēlīgāku tarifu režīmu vismazāk attīstītajām valstīm;
tā kā 3. pants Padomes 1996. gada 20. jūnija Regulā (EK) Nr. 1256/96, ar ko no 1996. gada 1. jūlija līdz 1999. gada 30. jūnijam piemēro vairākgadu vispārīgo tarifa preferenču sistēmu attiecībā uz dažiem lauksaimniecības produktiem, kuru izcelsme ir jaunattīstības valstīs [2], līdzvērtīgi nosaka labvēlīgāku tarifu režīmu vismazāk attīstītajām valstīm;
tā kā ministru konferencē, kas 1996. gada decembrī notika Singapūrā, Pasaules Tirdzniecības organizācijas (PTO) dalībvalstis solīja īstenot rīcības plānu, lai savus tirgus darītu pieejamākus ražojumiem, kuru izcelsme ir vismazāk attīstītajās valstīs;
tā kā 1997. gada 2. jūnijā Padome, pamatojoties uz Komisijas 1997. gada 16. aprīļa paziņojumu, apstiprināja secinājumus, kas aicināja īstenot Singapūras secinājumus, jo īpaši piešķirot vismazāk attīstītajām valstīm, kuras nav Ceturtās ĀKK - EK konvencijas puses, preferences, kas būtu līdzvērtīgas tām preferencēm, kuras ir minētās konvencijas parakstītājām valstīm;
tā kā līdzvērtīgas attieksmes attiecībā uz rūpniecības ražojumiem labad vispārīgo preferenču sistēmā (VPS) jāiekļauj visi ražojumi, kuri pašreiz tajā nav iekļauti, bet tos neapliek ar muitas nodokļiem saskaņā ar Ceturto ĀKK - EK konvenciju;
tā kā atbilstīgi samazinājumam, kas noteikts saskaņā ar Ceturto ĀKK - EK konvenciju, lauksaimniecības produkti, uz kuriem saskaņā ar Ceturto ĀKK - EK konvenciju attiecas tarifu samazinājums, bet neattiecas tarifu kvota, jāiekļauj sistēmā par labu vismazāk attīstītajām valstīm, piemērojot vienu no preferenciālajām nodokļu likmēm, kas minētas Regulas (EK) Nr. 1256/96 2. pantā,
IR PIEŅĒMUSI ŠO REGULU.
1. pants
Ar šo pieeju režīmam, kas noteikts Regulas (EK) Nr. 3281/94 3. panta 1. punktā, paplašina uz ražojumiem, kuri uzskaitīti šīs regulas I pielikumā.
2. pants
Regulas (EK) Nr. 1256/96 3. panta 1. punktā noteikto režīmu papildina, piemērojot šīs regulas II pielikumā uzskaitītajiem produktiem vienu no preferenciālajām nodokļu likmēm, kas noteiktas Regulas (EK) Nr. 1256/96 2. pantā, saskaņā ar paaugstināta riska produktiem.
3. pants
Ar šo vismazāk attīstīto valstu sarakstu, kas norādīts Regulas (EK) Nr. 3281/94 un 1256/96 IV pielikumā, groza šādi:
- Regulas (EK) Nr. 3281/94 IV pielikumā "330 Angola" iestarpina aiz "328 Burundi" un svītro "391 Botsvāna" un "817 Tonga",
- Regulas (EK) Nr. 1256/96 IV pielikumā svītro "391 Botsvāna" un "817 Tonga".
4. pants
Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī.
To piemēro no 1998. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 1998. gada 9. martā

Labels: 3
15
19